ตราประจำพระองค์ในประเทศไทย
ตราประจำพระองค์สมเด็จพระสังฆราช

ตราประจำพระองค์สมเด็จพระสังฆราช จะประกอบด้วย อักษรพระนามอยู่ภายใต้ เศวตฉัตร (ฉัตรขาว) 3 ชั้น สำหรับสมเด็จพระสังฆราชที่เป็นสามัญชน อยู่ภายใต้ฉัตรตาดเหลือง 5 ชั้น สำหรับสมเด็จพระสังฆราชที่ได้รับการสถาปนาที่ สมเด็จพระสังฆราชเจ้า และอยู่ภายใต้เบญจปฎลเศวตฉัตร (ฉัตรขาว 5 ชั้น) ซึ่งเป็นเครื่องประกอบพระอิสริยยศ ของเจ้านายชั้นพระบรมวงศ์ ผู้ทรงดำรงสมณศักดิ์ในตำแหน่งสมเด็จพระสังฆราช ที่ สมเด็จพระมหาสมณเจ้า
| ภาพตรา | ใช้สำหรับ | ลักษณะ | หมายเหตุ |
| --- | --- | --- | --- |
|  | สมเด็จพระมหาสมณเจ้า กรมพระปรมานุชิตชิโนรส | ตราประจำพระองค์ เป็นรูปตราประจำราชวงศ์จักรี รูปจักรและตรีศูลอยู่กึ่งกลาง ขนาบข้างด้วยฉัตร 5 ชั้น หมายถึง ทรงเป็นพระราชวงศ์ในราชวงศ์จักรี เหนือขึ้นไปด้านบนเป็นรูปเบญจปฎลเศวตฉัตร (ฉัตรขาว 5 ชั้น) ซึ่งเป็นเครื่องประกอบพระอิสริยยศ ของเจ้านายชั้นพระบรมวงศ์ผู้ทรงดำรงสมณศักดิ์ในตำแหน่งสมเด็จพระสังฆราช ที่ สมเด็จพระมหาสมณเจ้า ด้านล่างตราประจำราชวงศ์จักรี มีพระนาม "วาสุกรี" มีแถบแพรเป็นรูปพญานาคล้อมรอบตราประจำราชวงศ์จักรี หมายถึง พระนาม "วาสุกรี" ในแถบแพร มีข้อความ "สมเด็จพระมหาสมณเจ้า กรมพระปรมานุชิตชิโนรส" | ตราสัญลักษณ์ 230 ปี วันประสูติ สมเด็จพระมหาสมณเจ้า กรมพระปรมานุชิตชิโนรส เป็นรูปตราประจำพระองค์ ด้านล่างมีข้อความ ๒๓๐ ปี วันประสูติ ๑๑ ธันวาคม ๒๕๖๓ พื้นหลังเป็นสีม่วง (สีประจำวันคล้ายวันประสูติ; วันเสาร์)  ตราสัญลักษณ์ 230 ปี วันประสูติ สมเด็จพระมหาสมณเจ้า กรมพระปรมานุชิตชิโนรส   |
|  | สมเด็จพระมหาสมณเจ้า กรมพระยาปวเรศวริยาลงกรณ์ | ตราประจำพระองค์ เป็นรูปเบญจปฎลเศวตฉัตร (ฉัตรขาว 5 ชั้น) ซึ่งเป็นเครื่องประกอบพระอิสริยยศ ของเจ้านายชั้นพระบรมวงศ์ผู้ทรงดำรงสมณศักดิ์ในตำแหน่งสมเด็จพระสังฆราช ที่ สมเด็จพระมหาสมณเจ้า | ตราประจำพระองค์บนหมอนมหาสมณุตมาภิเษก พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้จัดการพระราชพิธีมหาสมณุตมาภิเษก พระเจ้าบรมวงษ์เธอ กรมสมเด็จพระปวเรศวริยาลงกรณ์ เมื่อ พ.ศ. 2434 นอกจากนี้โปรดเกล้าฯ ให้สร้างพัดแฉกตาดพิเศษและตาลปัตรพื้นแพรเหลืองปักตราเบญจปฎลเศวตรฉัตรถวายเป็นเครื่องยศแล้ว ยังโปรดเกล้าฯ ให้สร้างบาตรและหมอนประดับตราเช่นเดียวกันนั้นถวายอีกด้วย หมอนมหาสมณุตมาภิเษก  |
|  | สมเด็จพระอริยวงศาคตญาณ (ปุสฺสเทวมหาเถร) | ตราพระนามย่อ ส.ป. โดยอักษร ส ย่อมาจากพระนาม “สา” เป็นสีแดง และอักษร ป ย่อมาจากฉายา “ปุสฺสเทโว” เป็นสีส้ม อยู่ภายใต้เศวตฉัตร 3 ชั้น เหนือฉัตรชั้นที่ 1 มีเลข ๙ ประดิษฐานอยู่ หมายถึง เป็นสมเด็จพระสังฆราช พระองค์ที่ 9 แห่งกรุงรัตนโกสินทร์ |  พัดรองที่ระลึกและย่าม ปักอักษรพระนามย่อ  |
|  | สมเด็จพระมหาสมณเจ้า กรมพระยาวชิรญาณวโรรส (มนุสฺสนาคมหาเถร) | ตราประจำพระองค์ เป็นรูปเพชรเปล่งรัศมี อยู่ภายใต้เบญจปฎลเศวตฉัตร (ฉัตรขาว 5 ชั้น) ซึ่งเป็นเครื่องประกอบพระอิสริยยศ ของเจ้านายชั้นพระบรมวงศ์ผู้ทรงดำรงสมณศักดิ์ในตำแหน่งสมเด็จพระสังฆราช ที่ สมเด็จพระมหาสมณเจ้า |  |
|  | พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า | ตราพระนามย่อ ช.ส. (ชินวรสิริวัฒน์) อักษรย่อ "ช" เป็นสีเหลือง และ "ส" เป็นสีขาว ภายใต้ฉัตรตาดเหลือง 5 ชั้น เหนือฉัตรชั้นที่ 5 ประดิษฐานพระพุทธรูป ซึ่งเป็นสัญลักษณ์แทนพระพุทธเจ้า |  ตราพระนามย่อ  |
|  | สมเด็จพระอริยวงศาคตญาณ (ติสฺสเทวมหาเถร) | ตราพระนามย่อ อ.พ.ต. โดยอักษร อ ย่อมาจาก “อริยวงศาคตญาณ” ราชทินนามสำหรับสมเด็จพระสังฆราชที่เป็นสามัญชน เป็นสีเหลือง อักษร พ ย่อมาจากพระนาม “แพ” เป็นสีเขียว และอักษร ต ย่อมาจากฉายา “ติสฺสเทโว” เป็นสีแดงเลือดหมู อยู่ภายใต้เศวตฉัตร 3 ชั้น |  |
|  | สมเด็จพระสังฆราชเจ้า กรมหลวงวชิรญาณวงศ์ (สุจิตฺตมหาเถร) | ตราพระนามย่อ เป็นรูปเพชร ภายใต้ฉัตรตาดเหลือง 5 ชั้น สำหรับสมเด็จพระสังฆราชที่ได้รับการสถาปนาที่ สมเด็จพระสังฆราชเจ้า เหนือยอดฉัตร มีมีอุณาโลมใต้รูปเพชรเปล่งรัศมี อันสื่อถึงพระฉายานาม "วชิรญาณวงศ์" |  |
|  | สมเด็จพระอริยวงศาคตญาณ (กิตฺติโสภณมหาเถร) | ตราพระนามย่อ อ.ป.ก. โดยอักษร อ ย่อมาจาก “อริยวงศาคตญาณ” ราชทินนามสำหรับสมเด็จพระสังฆราชที่เป็นสามัญชน อักษร ป ย่อมาจากพระนาม “ปลด” และอักษร ก ย่อมาจากฉายา “กิตฺติโสภโณ” และหมายถึงสกุลเดิมของพระองค์คือ “เกตุทัต” อยู่ภายใต้เศวตฉัตร 3 ชั้น |  |
|  | สมเด็จพระอริยวงศาคตญาณ (ญาโณทยมหาเถร) | ตราประจำพระองค์ เป็นรูปเศวตฉัตร (ฉัตรขาว) 3 ชั้น ซึ่งเป็นเครื่องยศของของ สามัญชน ผู้ดำรงสมณศักดิ์ในตำแหน่งสมเด็จพระสังฆราช |  |
|  | สมเด็จพระอริยวงศาคตญาณ (อุฏฺฐายมหาเถร) | ตราพระนามย่อ จ.อ. โดยอักษร จ ย่อมาจาก "จวน" ประดิษฐานอยู่เหนือธรรมจักร อักษร อ ย่อมาจากพระนาม "อุฏฺฐายี" ประดิษฐานอยู่ตรงกลางธรรมจักร สื่อถึงทรงเป็นสมเด็จพระสังฆราช โดยอักษรพระนามย่อทั้งหมดอยู่ภายในกรอบพุ่มข้าวบิณฑ์ ภายใต้เศวตฉัตร 3 ชั้น ซึ่งเป็นเครื่องยศของของสามัญชน ผู้ดำรงสมณศักดิ์ในตำแหน่ง สมเด็จพระสังฆราช |  |
|  | สมเด็จพระอริยวงศาคตญาณ (ปุณฺณสิริมหาเถร) |  |  |
|  | สมเด็จพระสังฆราชเจ้า กรมหลวงชินวราลงกรณ (วาสนมหาเถร) | ตราพระนามย่อ ว.ว.น. ภายใต้ฉัตรตาดเหลือง 5 ชั้น เหนือฉัตรชั้นที่ 1 ประดิษฐานพระพุทธรูป ซึ่งเป็นสัญลักษณ์แทนพระพุทธเจ้า อักษร "ว" ตัวแรก มาจากพระนาม “วาสน์” เป็นสีเหลือง  อักษร "ว" ตัวที่สอง มาจากฉายา “วาสโน” เป็นสีแดง  อักษร "น" มาจากพระชาติภูมิเดิม ที่ประสูติมาในสกุล “นิลประภา” เป็นสีเขียว |  ตราประจำพระองค์ขณะดำรงพระสมณศักดิ์ "สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก"  |
|  | สมเด็จพระสังฆราชเจ้า กรมหลวงวชิรญาณสังวร (สุวฑฺฒนมหาเถร) | ตราพระนามย่อ ญ.ส.ส. ภายใต้ฉัตรตาดเหลือง 5 ชั้น อักษร "ญ" มาจากพระนาม “สมเด็จพระญาณสังวร” พระราชทินนามขณะทรงดำรงตำแหน่งพระสมณศักดิ์สมเด็จพระสังฆราช ซึ่งได้รับพระราชทานใช้เป็นกรณีพิเศษ เป็นสีฟ้า (ผงคราม) ซึ่งเป็นสีประจำวันประสูติ (วันศุกร์)  อักษร "ส" ตัวแรก มาจาก “สมเด็จพระสังฆราช” เป็นสีเหลือง หมายความว่า ทรงเป็นสกลมหาสังฆปริณายก องค์ประมุขแห่งคณะสงฆ์  อักษร "ส" ตัวที่สอง มาจาก “สกลมหาสังฆปริณายก” เป็นสีขาว หมายความว่าทรงบริสุทธิ์วิเศษเป็นศรีศุภมงคลในพระบวรพุทธศาสนา |  ตราประจำพระองค์ขณะดำรงพระสมณศักดิ์ "สมเด็จพระญาณสังวร สมเด็จพระสังฆราช สกลมหาสังฆปริณายก"  |
|  | สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (อมฺพรมหาเถร) | ตราพระนามย่อ อ.อ.ป. ภายใต้เศวตฉัตร 3 ชั้น อักษร "อ" ตัวแรก เป็นสีแดง (หมายถึง พระนามของพระองค์ "อัมพร" และเป็นสีประจำวันคล้ายวันประสูติ; วันอาทิตย์)  อักษร "อ" ตัวที่สอง เป็นสีเหลือง (หมายถึง พระฉายานามของพระองค์ "อมฺพโร" และเป็นสีอาสนะประจำตำแหน่งสมเด็จพระสังฆราช และสีของกาสาวพัสตร์ เป็นสมณคุณ)  อักษร "ป" เป็นสีฟ้าเทา (หมายถึง นามสกุลของพระองค์ "ประสัตถพงศ์" และเป็นสีประจำจังหวัดราชบุรี ซึ่งเป็นชาติภูมิ) |  |